Държавен вестник, бр. 11, 2012 г., стр. 11

БРОЙ  11	
Д Ъ Р Ж А В Е Н  В Е С Т Н И К 	
СТР.  11  
престъпления, уведомените лица по ал. 2 
незабавно го изпращат до органите на МВР.
(4) В случаите по ал. 1 и 2 уведомените лица, 
когато са оправомощени за това, извършват 
проверка и съставят констативен протокол, а 
когато се установи, че е извършено админи­
стративно нарушение, предприемат действия за 
образуване на административно-наказателно 
производство.
(5) Лицата по чл. 275, ал. 1, т. 1 и 3 ЗГ 
представят в съответната РДГ до 10-о число 
след всяко тримесечие справка по образец за 
съставените констативни протоколи по ал. 4 
и движението по тях.
Чл. 21. (1) Ежегодно в срок до 20 януари 
предприятията по чл. 163 ЗГ, учебно-опит­
ните горски стопанства (УОГС), общините и 
горските сдружения – собственици на горски 
територии, представят в съответната РДГ 
годишен доклад за дейността по опазване на 
горските територии и справка по образец.
(2) Справката по ал. 1 се представя и от 
лица, на които са издадени удостоверения по 
чл. 190, ал. 3, т. 2 ЗГ.
(3) Ежегодно в срок до 31 януари дирек­
торите на РДГ представят в ИАГ обобщен 
годишен доклад за дейностите по контрол 
и опазване на горските територии, дивеча и 
рибните ресурси в обектите за любителски 
риболов.
(4) Ежегодно до 15 март ИАГ публикува 
на интернет страницата си обобщен годишен 
доклад за дейностите по контрол и опазване 
на горските територии, дивеча и рибните 
ресурси в обектите за любителски риболов.
Чл. 22. Министърът на земеделието и 
храните по предложение на изпълнителния 
директор на ИАГ може да дава конкретни 
предписания за подобряване на дейността по 
опазване на горските територии на държавните 
предприятия по чл. 163 ЗГ, УОГС, на горските 
сдружения и на общините, собственици на 
горски територии.
Г л а в а  т р е т а
УСЛОВИЯ И РЕД ЗА ДВИЖЕНИЕ ПО 
ГОРСКИТЕ ПЪТИЩА, ПОСТАВЯНЕТО НА 
ПЪТНИ ЗНАЦИ И ТЕХНИТЕ ОБРАЗЦИ, 
КАКТО И ОБРАЗЦИТЕ НА ДОКУМЕНТИТЕ 
ЗА ДОСТЪП ДО ГОРСКИТЕ ТЕРИТОРИИ
Раздел I
Условия и ред за движение по горските пътища
Чл. 23. (1) Горските пътища са отворени 
за обществено ползване и движението по 
тях се извършва в съответствие с разпоред­
бите на Закона за движение по пътищата 
(ЗДвП) и издадените въз основа на него 
подзаконови нормативни актове с изклю­
чение на случаите, предвидени в ЗГ, Закона 
за лова и опазване на дивеча и правилника 
за прилагането му.
(2) Разрешителните за достъп се издават 
по образец в един екземпляр:
1. за всяко отделно превозно средство (при­
ложение № 1) в случаите по чл. 148, ал. 2, т. 1 
и 3 ЗГ, както и в случаите по чл. 148, ал. 4 
ЗГ, когато превозните средства са посочени 
в заявлението по ал. 4;
2. на лицето заявител (приложение № 2) в 
случаите по чл. 148, ал. 4 ЗГ, когато в заяв­
лението не са посочени конкретни превозни 
средства.
(3) Разрешителното за лов се счита за 
писмено разрешително за достъп за конкрет­
ната дата и място за ловуване за вписаните в 
него лица и управляваните от тях превозни 
средства.
(4) Писменото разрешително по ал. 2 се 
издава в 7-дневен срок от датата на подаване на 
заявление, в което се посочват доказателства 
за необходимостта от издаването му.
(5) Отказът за издаване на разрешително 
за достъп, постановен от лицата по 148, ал. 2, 
т. 3 и ал. 3, т. 1 ЗГ, се обжалва по реда на 
АПК, а при отказ, постановен от лице по 148, 
ал. 2, т. 1 ЗГ – пред директора на съответното 
държавно предприятие. 
(6) Оригиналът на разрешителното за дос­
тъп в горски територии и до горски пътища 
придружава превозното средство, за което е 
издадено, и при престой се поставя на видно 
място.
Чл. 24. (1) В разрешителното за достъп 
до насаждения, в които се извършва добив 
на дървесина, или до горски разсадници се 
посочват задължително:
1. имената на лицето, издало разрешението;
2. имената на лицата, на които се разре­
шава достъп;
3. мястото и периодът, за които се издава 
разрешението.
(2) Лицата, стопанисващи съответните 
територии, осигуряват свободно и безопас­
но преминаване по горски пътища, турис­
тически пътеки и обозначени маршрути, 
преминаващи през насаждения, в които 
се извършва добив на дървесина, или през 
горски разсадници.
(3) В случаите по ал. 2 не се изисква 
писмено разрешение, като преминаването 
се осъществява при спазване на указанията, 
дадени от лицата, осъществяващи дейности 
в съответните територии, или посочени на 
обозначителни табели.
Чл. 25. Забранява се ездата и движението 
на пътни превозни средства и друга техника 
в горските територии извън горските пътища 
и обозначените за целта трасета освен в слу­
чаите, предвидени в Закона за горите. 
Чл. 26. (1) Определянето и изграждането 
на трасета за движение на превозни средства 
и езда се извършва със заповед на директора 
на съответната РДГ.